Diari Oficial de la Generalitat Valenciana


Sumari del DOGV 7128, del 10-10-2013 (2013/9630)

RESOLUCIÓ de 4 d'octubre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre l'organisme autònom Direcció Central de Trànsit i la Generalitat per a la realització d'estudis i anàlisis d'informació sobre morbiditat i mortalitat relacionada amb la sinistralitat vial a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7128

Data del DOGV
:   10-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9630


Data del document
:   04-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 4 d'octubre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni de col·laboració entre l'organisme autònom Direcció Central de Trànsit i la Generalitat per a la realització d'estudis i anàlisis d'informació sobre morbiditat i mortalitat relacionada amb la sinistralitat vial a la Comunitat Valenciana. [2013/9630]  
L'organisme autònom Direcció Central de Trànsit i la Generalitat han subscrit, prèvia tramitació reglamentària, el 30 de setembre de 2013, el conveni de col·laboració per a la realització d'estudis i anàlisis d'informació sobre morbiditat i mortalitat relacionada amb la sinistralitat vial a la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 1071/2013 i que figura com a annex d'esta resolució.  
  
Valencia, 4 d'octubre de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Conveni de col·laboració per a la realització d'estudis i anàlisis d'informació sobre morbiditat i mortalitat relacionada amb la sinistralitat vial a la Comunitat Valenciana.  
  
València, 30 de setembre de 2013  
  
Reunits  
D'una part, María Seguí Gómez, directora general de l'organisme autònom Direcció Central de Trànsit, amb CIF F6287640V, adscrit al Ministeri de l'Interior, en representació legal de l'organisme en virtut de les facultats conferides pel Reial Decret 313/2012, de 3 de febrer.  
  
D'una altra part, Manuel Llombart Fuertes, en qualitat de conseller de Sanitat de la Generalitat (d'ara en avant, Conselleria de Sanitat), pel Decret 20/2012, de 7 de desembre (DOCV 6919, de 10 de desembre de 2012), en nom i representació de la Generalitat Valenciana, d'acord amb el que disposa l'article 17.f de la Llei 5/1983, de 30 de desembre, del Consell, i l'article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat, Facultat per a la firma del present conveni per acord del Consell de data 20 de setembre de 2013.  
  
Exposen  
Que el Ministeri de l'Interior del Govern d'Espanya té les competències en matèria de seguretat viària i prevenció d'accidents de trànsit establides per la Llei 18/1989, de 25 de juliol, de Bases sobre el Trànsit, Circulació de Vehicles de Motor i Seguretat Viària. En l'article 5 del capítol primer s'inclouen, entre les seues competències, la coordinació de l'estadística i la investigació d'accidents de trànsit, així com les estadístiques d'inspecció de vehicles, en col·laboració amb altres organismes oficials i privats, d'acord amb el que reglamentàriament es determine. D'altra banda, en l'article 6 s'establix que el Ministeri de l'Interior exercix les competències relacionades en l'article 5 a través de l'organisme autònom Direcció Central de Trànsit.  
Que la Conselleria de Sanitat és el departament del Consell de la Generalitat Valenciana encarregat de la direcció i execució de la política en matèria de sanitat, el qual exercix les competències en matèria de sanitat i salut pública. I que a través de la Direcció General d'Assistència Sanitària exercix les funcions establides respecte als sistemes d'informació sanitària, i a través de la Direcció General de Salut Pública exercix les funcions establides respecte a coordinació de centres i programes de salut pública i estratègies de salut especialment orientades cap a la prevenció i la promoció de la salut i de vigilància i control epidemiològic, tal com s'establix en el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
Que la Conselleria de Sanitat i els representants de la Direcció General de Trànsit, junt amb altres, formen part de la Comissió Autonòmica de Trànsit i Seguretat de la Circulació Viària de la Comunitat Valenciana.  
Que l'existència d'un interés mutu entre l'Estat i la Generalitat sobre les actuacions que s'han de desenrotllar en matèria de millora dels sistemes d'informació i anàlisi d'esta informació que permeta orientar les actuacions sobre seguretat viària i prevenció de lesions degudes a accidents de trànsit, determina la conveniència de coordinar l'activitat estatal i autonòmica respecte d'això.  
Per tot això, ambdós institucions han considerat convenient subscriure un conveni de col·laboració per a la realització d'estudis i anàlisis d'informació sobre morbiditat i mortalitat relacionada amb la sinistralitat viària a la Comunitat Valenciana, d'acord amb les següents  
  
  
Clàusules  
  
Primera. Objecte del conveni de col·laboració  
Este conveni té per objecte formalitzar la col·laboració entre l'organisme autònom Direcció Central de Trànsit (d'ara en avant, DGT) i la Conselleria de Sanitat per a permetre mútuament l'accés a la informació que possibilite la realització d'estudis i anàlisis d'informació sobre morbiditat i mortalitat relacionada amb la sinistralitat viària a la Comunitat Valenciana, en els termes expressats en les clàusules següents.  
  
  
Segona. Actuacions i compromisos de les parts  
Actuacions de la DGT  
La DGT proporcionarà a la Conselleria de Sanitat l'accés a les seues bases de dades relatives a accidentabilitat, que inclou informació referida a l'accident, els vehicles, les persones implicades i els factors determinants. Este accés estarà subjecte al que establix la Llei Orgànica 15/1999, de 13 de desembre, de Protecció de Dades de Caràcter Personal en matèria de comunicació i cessió de dades entre administracions públiques pel que fa al tractament posterior amb finalitats estadístiques o científiques.  
Actuacions de la Conselleria de Sanitat  
La Conselleria de Sanitat proporcionarà a la DGT informació relativa a morbiditat procedent de les altes hospitalàries. També habilitarà la manera en què puga proporcionar informació, degudament anònima, de mortalitat, respectant sempre que la informació intercanviada s'utilitze de manera que la protecció de les dades individuals quede totalment garantida; i tot el personal que participe en l'operació estarà obligat a preservar el secret estadístic i la resta de restriccions que es deriven de l'aplicació de la Llei 12/1989, de 9 de maig, de la Funció Estadística Pública i la Llei 5/1990, de 7 de juny, d'Estadística de la Comunitat Valenciana. Estos accessos estaran també subjectes al que establix la Llei Orgànica 15/1999, de 13 de desembre, de Protecció de Dades de Caràcter Personal en matèria de comunicació i cessió de dades entre administracions públiques pel que fa al tractament posterior amb finalitats estadístiques o científiques.  
Actuacions comunes  
La DGT, conjuntament amb la Conselleria de Sanitat, consensuaran i duran a terme les anàlisis de la informació resultant de les bases de dades responsabilitat de cada institució posades en comú, orientades sempre a la millora de les actuacions en matèria de prevenció de les lesions produïdes per la sinistralitat viària.  
Ambdós institucions consensuaran i realitzaran els controls d'exhaustivitat, depuració i validació de les seues bases de dades amb la finalitat d'obtindre la totalitat dels esdeveniments d'interés referits a la Comunitat Valenciana, i garantir la millor qualitat possible.  
  
Tercera. Difusió de resultats  
La difusió, per alguna de les parts, dels resultats, serà realitzada a partir de les dades acordades conjuntament i necessitarà el consentiment de l'altra part si així es considera oportú. Els drets de propietat intel·lectual que deriven de les investigacions que es desenrotllen o les publicacions que s'editen seran compartits per ambdós institucions.  
  
En totes les publicacions editades o promogudes per qualsevol de les institucions es farà constar la col·laboració de l'altra part.  
  
Quarta. Protecció de dades  
Totes les activitats incloses en este conveni relacionades amb l'intercanvi i tractament de les dades de caràcter personal estaran subjectes al que disposa la Llei Orgànica 15/1999, de 13 de desembre, de Protecció de Dades de Caràcter Personal, en matèria de comunicació i cessió de dades entre administracions públiques i el tractament posterior amb finalitats estadístiques i científiques.  
Els encarregats de la realització d'activitats objecte d'este conveni hauran d'actuar amb totes les cauteles exigibles per a garantir la confidencialitat de les dades obtingudes.  
  
Quinta. Finançament  
Este conveni no generarà ni donarà lloc a contraprestacions econòmiques entre les parts.  
  
Sexta. Comissió tècnica de seguiment  
Es crea una comissió tècnica per al seguiment d'este conveni que estarà integrada per:  
a) Dos representants de la Direcció General de Trànsit del Ministeri de l'Interior.  
b) Dos representants de la Conselleria de Sanitat de la Generalitat Valenciana.  
Correspon a esta comissió vetlar pel compliment de les actuacions proposades, així com aclarir i decidir els dubtes o les controvèrsies que puguen plantejar-se en la interpretació i execució d'este conveni.  
  
  
Sèptima. Jurisdicció  
Este conveni de col·laboració té naturalesa administrativa i queda exclòs de l'aplicació del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, d'acord amb el que disposa l'article 4.1.c de la llei esmentada. No obstant això, són d'aplicació els principis d'esta per a resoldre els dubtes i les llacunes que es puguen tindre. Així mateix, s'hi regula pels articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'altra banda, segons el que disposa l'article 8.3 de la Llei 30/1992, les qüestions litigioses que se susciten durant la vigència d'este conveni i que no puguen ser resoltes per la Comissió Tècnica de Seguiment, seran sotmeses a la jurisdicció contenciosa administrativa, de conformitat amb la Llei reguladora 29/1998, de 13 de juliol.  
  
  
Octava. Vigència   
Este conveni entrarà en vigor a partir del dia de la firma i mantindrà la vigència fins al 31 de desembre de 2013, el qual podrà ser prorrogar tàcitament per anys naturals, sempre que no existisca denúncia expressa d'alguna de les parts o acord de resolució de les institucions.  
  
En el cas de denúncia del conveni, que haurà de ser comunicada amb tres mesos d'antelació, la rescissió haurà de fer-se a partir de l'inici d'un any natural i es mantindrà fins a la finalització del procés en curs dels compromisos adquirits.  
  
La directora general de l'organisme autònom Direcció Central de Trànsit: María Seguí Gómez  
El conseller de Sanitat: Manuel Llombart Fuertes.